biswa921/orwiki-latest-pages-articles-raw huggingface dataset:
ଗମେଇ ନଦୀ

ଗମେଇ ନଦୀ, ଓଡ଼ିଶାର ଭଦ୍ରକ ଜିଲ୍ଲାରେ ଥିବା ଏକ ନ‌ଦୀ । ଏହି ନ‌ଦୀଟି ବାସୁଦେବପୁର ବ୍ଲକର ଇରମକୁ ଲାଗି ରହିଛି । ଏହି ନ‌ଦୀ ଦେଇ ଚୂଡ଼ାମଣି ତ‌ଥା ଆଖପାଖ ଅଞ୍ଚଳରୁ ମାଛ ଧରିବାକୁ ଡଙ୍ଗା ସାହାଯ୍ୟରେ ସମୁଦ୍ର ମଧ୍ୟକୁ ଯାଇଥାନ୍ତି । ଏହି ନ‌ଦୀଟି ଗଭେଇନାଳ ବା ଶାଶୁ-ବୋହୁ ନଦୀ ଭାବରେ ମଧ୍ୟ ଜଣା । ଇରମକୁ ଯିବାକୁ ହେଲେ ଏହି ନ‌ଦୀ ପାର ହୋଇ ଯିବାକୁ ପଡ଼େ ।

ଅବସ୍ଥିତି ଏବଂ ବ୍ୟବ‌ହାର
thumb|ଚୂଡ଼ାମଣି ଘାଟରେ ସମୁଦ୍ରକୁ ମାଛ ଧରିବାକୁ ଯିବାକୁ ଥିବା ମଟରଚାଳିତ ଡଙ୍ଗା
ଏହି ନ‌ଦୀଟି ବାସୁଦେବପୁରରୁ ଇରମ ଯିବାବେଳେ ଚୂଡ଼ାମଣିଠାରେ ରହିଛି । ଭଦ୍ରକ ଜିଲ୍ଲାଠାରୁ ପାଖାପାଖି ୪୫ କିଲୋମିଟର ଦୂରରେ ଏହି ନ‌ଦୀଟି ଅବସ୍ଥିତ । ନ‌ଦୀଟି ଗ‌ହିରିଆ ଏବଂ ଓସାରିଆ ମଧ୍ୟ ହୋଇଛି । ଫଳରେ ବର୍ଷାଦିନରେ ଏହାର ଆକାର ବଡ଼ ହୋଇଯାଏ । ପ୍ରାୟ ବର୍ଷସାରା ଏହି ନ‌ଦୀଟିରେ ପାଣି ରହୁଥିବାରୁ, ଏହାକୁ ସମୁଦ୍ରକୁ (ବଙ୍ଗୋପସାଗର) ସଂଯୋଗ ପାଇଁ ବ୍ୟବ‌ହାର କରାଯାଏ । ଚୂଡ଼ାମଣି ଘାଟରୁ ମାଛ ଧରିବାକୁ ଯାଉଥିବା ଧୀବରମାନେ ମୁଖ୍ୟତଃ ମଟର ଚାଳିତ ଡଙ୍ଗା ବା ଟ୍ରଲର ସାହାଯ୍ୟରେ ସମୁଦ୍ର ମଧ୍ୟକୁ ଯାଇଥାନ୍ତି । ସମୁଦ୍ର ଚୂଡ଼ାମଣିର ଗମେଇ ସେତୁଠାରୁ ପ୍ରାୟ ୪ରୁ ୫ କିଲୋମିଟର ଦୂରରେ ଅବସ୍ଥିତ । ଏହି ନ‌ଦୀର ଦୁଇ ପାଖରେ ଘେରି କରି ଲୋକମାନେ ଚିଙ୍ଗୁଡ଼ି ଚାଷ କରନ୍ତି । ଚୂଡ଼ାମଣିଠାରେ ନିର୍ମିତ ଏହି ଗମେଇ ସେତୁକୁ ମଧ୍ୟ ଶାଶୂ-ବୋହୁ ଘାଟ ବୋଲି କୁହାଯାଏ । ଏହା ପାଖରେ ଶାଶୁ-ବୋହୂ ମନ୍ଦିର ମଧ୍ୟ ରହିଛି । ୧୯୫୫ ମସିହାରେ ଶ୍ରୀଯୁକ୍ତ ଡାଭେ କଲେକ୍ଟର ଥିବାବେଳେ ଏହି ନ‌ଦୀ ଉପରେ ଇରମ ଦେଇ କାଂଶବାଂଶ ନ‌ଦୀର ବାଲିଛନ୍ଦା ଘାଟଯାଏଁ ଏକ ରାସ୍ତାଟିଏ ନିର୍ମାଣ କରିଥିଲେ । ଏହି ରାସ୍ତାଟି ତାଙ୍କର ନାମ ଅନୁସାରେ ଡାଭେ ରୋଡ୍ ଭାବରେ ନାମିତ କରାଯାଇଥିଲା ।

ଇତିହାସ
୧୯୪୨ ମସିହାରେ ଯେତେବେଳେ ଅଗଷ୍ଟ ବିପ୍ଳବ ଚାଲିଥିଲା, ସେତେବେଳେ ଇରମଠାରେ ସ୍ୱାଧୀନତା ସଂଗ୍ରାମୀମାନଙ୍କର କାର୍ଯ୍ୟ ବଢ଼ିଚାଲିଥିଲା ଏବଂ ବିଭିନ୍ନ ସରକାରୀ ଅଫିସ ତ‌ଥା ଜମିଦାରଙ୍କ ଘରୁ ଲୁଟ୍ ହେଉଥିଲା । ତେଣୁ ଜଣେ ଜମିଦାରକଙ୍କ ଅଭିଯୋଗକ୍ରମେ ସେପ୍ଟେମ୍ବର ୨୮ ଦିନ ପୋଲିସ ହତିଆର ଧରି ଆକ୍ରମଣ କରିବାକୁ ଗମେଇ ନ‌ଦୀ କୂଳରେ ପ‌ହ‌ଞ୍ଚିଥିଲା ।

ସେତେବେଳେ ବର୍ଷାଦିନ ଥିବାରୁ ନ‌ଦୀ ପାର ହେବାକୁ ଡଙ୍ଗା ପଡ଼ିଥିଲା ଏବଂ ସେଠାରେ ଜଗିଥିବା ନାଉରିଆକୁ ହତ୍ୟା ଧମକ ଦେଇ ବ୍ରିଟିଶ ପୋଲିସ ଇରମଠାରେ ପ‌ହଞ୍ଚିଥିଲେ । ସେହି ସମୟରେ ସେଠାରେ ହଜାର ହଜାର ଲୋକଙ୍କର ମେଳି ଲାଗିଥିଲା । ପୋଲିଶର ଦମନଲୀଳାକୁ ପ୍ରତ୍ୟାଖାନ କରିବାରୁ ସେଦିନ ପୋଲିସର ଗୁଳିରେ ସେହି ସ୍ଥାନରେ ୨୮ ଜଣଙ୍କର ମୃତ୍ୟ ହୋଇଥିଲା ଏବଂ ପରବର୍ତ୍ତୀ ସମୟରେ ଆଉ ଜଣ ମୃତ୍ୟ ବରଣ କରିଥିଲେ ।

ଆଧାର

ବାହାର ଆଧାର

ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ଶ୍ରେଣୀ:ଓଡ଼ିଶାର ନଦୀ
ତରଳ ବାୟୁ

thumb|ତରଳ ନାଇଟ୍ରୋଜେନ
ତରଳ ବାୟୁ (ଇଂରାଜୀ: Liquid air) ବାୟୁର ଏକପ୍ରକାର ଅବସ୍ଥା ଯାହାକୁ ନିମ୍ନ ତାପକ୍ରମରେ ଚାପ ପ୍ରଦାନ କରି ଗ୍ୟାସୀୟ ଅବସ୍ଥାରୁ ତରଳ ଅବସ୍ଥାକୁ ଅଣାଯାଏ । ଏଥିପାଇଁ ବିଭିନ୍ନ ପ୍ରକାର ଯନ୍ତ୍ର ଅଛି । ଏହି ଯନ୍ତ୍ର ସାହାଯ୍ୟରେ ସାଧାରଣ ବାୟୁରୁ ତରଳ ବାୟୁ ପ୍ରସ୍ତୁତ କରାଯାଏ । ଏହା ତରଳାବସ୍ଥାରେ ଜଳ ଭଳି ବର୍ଣ୍ଣହୀନ କିମ୍ବା ସାମାନ୍ୟ ନୀଳରଙ୍ଗର ଦିଶେ ।
ତରଳ ବାୟୁକୁ ଆବଦ୍ଧ ପାତ୍ର ଭିତରେ ରଖାଯାଏ, ଖୋଲା ପାତ୍ରରେ ରଖିଦେଲେ ଏହା ସଙ୍ଗେ ସଙ୍ଗେ ବାଷ୍ପୀଭୂତ ହୋଇ ଉଡ଼ିଯାଏ । ଏହାର ଏକ ନିର୍ଦ୍ଧିଷ୍ଟ ସ୍ପୁଟନାଙ୍କ ନାହିଁ ।
 ବୈଶିଷ୍ଠ୍ୟ 
ତରଳ ବାୟୁର ଘନତ୍ୱ ପ୍ରାୟ ୮୭୦ କିଲୋଗ୍ରାମ ପ୍ରତି ଘନମିଟର ।  ମାତ୍ର ମୌଳିକ ଉପାଦାନର ପ୍ରକାର ଭିତ୍ତିରେ ଏହାର ଘନତ୍ୱ ନିର୍ଭର କରେ ।
ତରଳ ବାୟୁ ୫୮କେଲଭିନ ତଥା -୨୧୫° ସେଲସିଅସରେ ବରଫରେ ପରିଣତ ହୋଇପାରେ । ଏହାର ସ୍ପୁଟନାଙ୍କ ୧୯୪.୩୫° ସେଲସିଅସ । ବାୟୁମଣ୍ଡଳୀୟ ଅମ୍ଳଜାନ ସଂସ୍ପର୍ଶରେ ଆସିଲେ ଗ୍ୟାସୀୟ ଅବସ୍ଥାକୁ ପରିବର୍ତ୍ତିତ ହୋଇଯାଏ ।
 ବ୍ୟବହାର 
 ଫୁଏଲ ଗ୍ୟାସ ୱେଲଡ଼ିଙ୍ଗ ଆଣ୍ଡ କଟିଙ୍ଗ: ଇନ୍ଧନଗ୍ୟାସ ଏବଂ ଅମ୍ଳଜାନ ସାହାଯ୍ୟରେ ଧାତବୀୟ ପଦାର୍ଥକୁ କାଟିବା ଓ ଯୋଡ଼ିବା 
 କମ ତାପମାତ୍ରାରେ ଶ୍ୱାସନେବାରେ ସାହାଯ୍ୟ କରିବାhttps://www.stirlingcryogenics.com/EN/markets/applications/life-support-with-liquid-air
 ଯବକ୍ଷାରଜାନ ସାଧାରଣ ତାପମାତ୍ରାରେ ତଥା ଗ୍ୟାସୀୟ ଅବସ୍ଥାରେ ବିଶେଷ ବ୍ୟବହୃତ ହେଉନଥିବାବେଳେ ତରଳ ଅବସ୍ଥାରେ ଅଧିକ ବ୍ୟବହୃତ ହୋଇଥାଏ 
୧୮୯୯-୧୯୦୨ ମସିହା ମଧ୍ୟରେ ଲିକ୍ୟୁଇଡ ଏୟାର ନାମକ ଏକ ଗାଡ଼ି କମ୍ପାନୀ ଏକ କାର ତିଆରି କରିଥିଲା, ଯାହା ତରଳ ବାୟୁ ଇନ୍ଧନରୂପେ ବ୍ୟବହାର କରି ଚାଲିପାରିଥାନ୍ତା । ଏଣୁ ତରଳ ବାୟୁ ଶକ୍ତି ସଂରକ୍ଷଣର ଏକ ମାଧ୍ୟମ  
 ଚିତ୍ରାବଳୀ 

 ଆଧାର 

 ଆହୁରି ଦେଖିପାରିବେ 
 http://www.bbc.co.uk/schools/gcsebitesize/science/edexcel_pre_2011/oneearth/usefulproductsrev2.shtml
 2013-05-20 MIT Technology Review article on liquid air developments for transportation and grid energy storage 

ଶ୍ରେଣୀ:ବିଜ୍ଞାନ
ଶ୍ରେଣୀ:ରସାୟନ ବିଜ୍ଞାନ
ପାଦ ଭାତୁଡ଼ି

ପାଦ ଭାତୁଡ଼ି (ଇଂରାଜୀ ଭାଷାରେ plantar wart) ଏକ ଭାତୁଡ଼ି wart ଯାହା ପାଦତଳେ (bottom) ବା ପାଦ ଆଙ୍ଗୁଠି (toes) ତଳେ ସୃଷ୍ଟି ହୁଏ ।  ଏହି ଭାତୁଡ଼ିର ରଙ୍ଗ ଚର୍ମ (skin) ରଙ୍ଗ ସ‌ହିତ ସମାନ ଥାଏ ।  ପୃଷ୍ଠ ଭାଗରେ କଳା ଦାଗ ଦେଖାଯାଇପାରେ । ଏକାଧିକ ଭାତୁଡ଼ି ଗୋଟିଏ ସ୍ଥାନରେ ଦେଖାଯାଇପାରେ ।  ଏହା ଯୋଗୁ ଚାଲିବା ବେଳେ କଷ୍ଟ ଅନୁଭବ ହୁଏ । 

ମାନବ ପାପିଲୋମା ଭୁତାଣୁ/ ଏଚପିଭି (Human papillomavirus)/ HPV) ଯୋଗୁ ଏହି ରୋଗ ହୁଏ । ରୋଗ ହେବା ନିମନ୍ତେ ଚମ ଖଣ୍ଡିଆ ହେବା ଆବଶ୍ୟକ । ଗୋଷ୍ଠି ସ୍ନାନ କରୁଥିଲେ, ପୂର୍ବରୁ ଭାତୁଡ଼ି ଥିଲେ ଓ ଦୁର୍ବଳ ଇମ୍ମ୍ୟୁନିଟି (poor immune function) ଥିଲେ ଏହି ରୋଗ ସଙ୍କଟ ରହେ । ଲକ୍ଷଣ ଦେଖି ରୋଗ ସ‌ହଜରେ ରୋଗ ନିର୍ଣ୍ଣୟ କରିହୁଏ ।
 

ଲକ୍ଷଣ ଦେଖାଗଲେ ଚିକିତ୍ସା ଆବଶ୍ୟକ ହୁଏ । ସାଲିସିଲିକ ଏସିଡ (ଡାକ୍ତରୀ ବ୍ୟବ‌ହାର), କ୍ରାୟୋଥେରାପି (cryotherapy) ଓ ଅପରେଶନ କରି ବାହାର କରିଦେବା ଆଦି ଚିକିତ୍ସା କରାଯାଏ ।  ଚିକିତ୍ସା ଆରମ୍ଭ କରିବା ପୂର୍ବରୁ ଭାତୁଡ଼ି ଉପରେ ଥିବା ଚମକୁ ବାହାର କରିଦିଆଯାଏ । ପ୍ରାୟ ୧/୩ରୁ ୨/୩ ରୋଗୀଙ୍କର କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି କିନ୍ତୁ ଏହା ୨ ବର୍ଷ ନିମନ୍ତେ ଲାଗୁ ହୁଏ । ଏହି ପାଦ ଭାତୁଡ଼ି ଏକ ସାଧାରଣ ରୋଗ । ପିଲା ଓ ଯୁବାବସ୍ଥାରେ ଏ ରୋଗଦ୍ୱାରା ସାଧାରଣତଃ ଆକ୍ରାନ୍ତ ହେବା ଦେଖାଯାଏ ।

 
 ଆଧାର 

 External links 

Plantar warts at the Mayo Clinic website
Warts at The Merck Manual

ଶ୍ରେଣୀ:ଚିକିତ୍ସା ବିଜ୍ଞାନ
କୁରୁକ୍ଷେତ୍ର (ଓଡ଼ିଆ କଥାଚିତ୍ର)

କୁରୁକ୍ଷେତ୍ର, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଭାଗିରଥୀ ବେହେରା । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶ୍ରୀରାମ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଶ୍ରୀରାମ ପଣ୍ଡା, ତ୍ରିପୁରା ମିଶ୍ର, ବୈଶାଳୀ ପରିଡ଼ା, ଦେବୁ ବୋଷ, ସୁଜାତା ଆନନ୍ଦ, ଅଶ୍ରୁମୋଚନ ମହାନ୍ତି, ବିନାୟକ ମିଶ୍ର, ସୁଜାତା ଆନନ୍ଦ, ଦେବୁ ବ୍ରହ୍ମା, ଶେଖର ଦତ୍ତ, ସୁଲୁ ମହାନ୍ତି, ରାଧା ପଣ୍ଡା, ପ୍ରେମାଞ୍ଜନ ପରିଡ଼ା, ଜୟୀରାମ ସାମଲ, ସ୍ମିତା, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଶ୍ରୀରାମ ପଣ୍ଡା
 ତ୍ରିପୁରା ମିଶ୍ର
 ବୈଶାଳୀ ପରିଡ଼ା
 ଦେବୁ ବୋଷ
 ସୁଜାତା ଆନନ୍ଦ
 ଅଶ୍ରୁମୋଚନ ମହାନ୍ତି
 ବିନାୟକ ମିଶ୍ର
 ସୁଜାତା ଆନନ୍ଦ
 ଦେବୁ ବ୍ରହ୍ମା
ଭୂପତି ତ୍ରିପାଠୀ
 ଶେଖର ଦତ୍ତ
 ସୁଲୁ ମହାନ୍ତି
 ରାଧା ପଣ୍ଡା
 ପ୍ରେମାଞ୍ଜନ ପରିଡ଼ା
 ଜୟୀରାମ ସାମଲ
 ସ୍ମିତା
 ଦୁଃଖିରାମ ସ୍ୱାଇଁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ଥିଆମିନ ଅଭାବ

ଥିଆମିନ ଅଭାବ (Thiamine deficiency) ଏକ ଡାକ୍ତରୀ ସମସ୍ୟା ଯେଉଁଥିରେ କମ୍ ପରିମାଣର ଥିଆମିନ ବା ଜୀବସାର କ ଖାଦ୍ୟ ଖାଇବାକୁ ମିଳେ । ଏହା ସାଂଘାତିକ ଧରଣର ହେଲେ ବେରିବେରି କୁହାଯାଏ । ବୟଃପ୍ରାପ୍ତ ଲୋକଙ୍କର ୨ ପ୍ରକାର ଅଭାବ ଦେଖାଯାଏ ଯଥା:- ଆର୍ଦ୍ର ବେରିବେରି ଓ ଶୁଷ୍କ ବେରିବେରି । ଆର୍ଦ୍ର ବେରିବେରି ରୋଗରେ ହୃତ୍‌ପିଣ୍ଡ ରକ୍ତନଳୀ ମଣ୍ଡଳ (cardiovascular system) ପ୍ରଭାବିତ ହେବା ଫଳରେ ଦୃତ ହୃଦ୍‌ଗତି, ଅଣନିଶ୍ୱାସୀ ଓ ପାଦଫୁଲା ହୁଏ । ଶୁଷ୍କ ବେରିବେରି ରୋଗରେ ସ୍ନାୟୁ ମଣ୍ଡଳ ପ୍ରଭାବିତ ହେବା ଫଳରେ ପେରିଫେରାଲ ନିଉରୋପାଥି ହୋଇ କାଲୁଆ ଅନୁଭବ (numbness of the hands and feet), ମାନସିକ ଦ୍ୱନ୍ଦ୍ୱ, ଗୋଡ଼ ଚାଳନାରେ ସମସ୍ୟା, ଯନ୍ତ୍ରଣା ହୁଏ । ଅନ୍ୟ ଏକ ପ୍ରକାର ଅଭାବରେ ଅରୁଚି ଓ କୋଷ୍ଠକାଠିନ୍ୟ ହୁଏ । ଶିଶୁମାନଙ୍କର ଆକ୍ୟୁଟ ବେରିବେରି ହୋଇ ଅରୁଚି, ବାନ୍ତି, ଲାକ୍ଟିକଏସିଡୋସିସ (lactic acidosis), ହୃଦ୍‌ଗତି ହାର ପରିବର୍ତ୍ତନ ଓ ବଡ଼ ହୃତ୍‌ପିଣ୍ଡ ହୋଇଯାଏ ।
 

ଅଧିକାଂଶ ଲୋକ ଧଳା ଭାତ (white rice) ଖାଇବା ଯୋଗୁ, ମଦ୍ୟାତ୍ୟୟ, ଡାଏଲିସିସ (dialysis), କ୍ରନିକ ତରଳ ଝାଡ଼ା, ଅଧିକ ଡାଇୟୁରେଟିକ (diuretics) ବ୍ୟବ‌ହାର ଯୋଗୁ ଏହି ରୋଗ ସଙ୍କଟ ସୃଷ୍ଟି ହୁଏ । କ୍ୱଚିତ ଜେନେଟିକ (genetic) ରୋଗ ଥିଲେ ଖାଦ୍ୟରେ ଥିବା ଥିଆମିନ ଅବଶୋଷଣ ହୋଇନପାରିବାରୁ ଏହି ରୋଗ ହୁଏ । ଶୁଷ୍କ ବେରିବେରିରେ କେର୍ନିକ ଏନସେଫାଲୋପାଥି (Wernicke encephalopathy) ଓ କୋର୍ସାକୋଫ ସିଣ୍ଡ୍ରୋମ (Korsakoff syndrome) ରୋଗ ମଧ୍ୟ ହୋଇପାରେ । ଲକ୍ଷଣ, ପରିସ୍ରାରେ ସ୍ୱଳ୍ପ ପରିମାଣ ଥିଆମିନ, ଅଧିକ ରକ୍ତ ଲାକ୍ଟିକ ଏସିଡ (lactate) ଓ ଚିକିତ୍ସାରେ ଉନ୍ନତି ଦେଖାଦେଲେ ରୋଗ ନିର୍ଣ୍ଣୟ ହୁଏ ।

ପାଟିରେ ବା ଇଞ୍ଜେକସନ ଆକାରରେ ଥିଆମିନ ପରିପୂରକ (thiamine supplementation ଦେଇ ଏହାର ଚିକିତ୍ସା କରାଯାଏ । ପ୍ରାୟ ୨ ସପ୍ତାହ ମଧ୍ୟରେ ରୋଗ ଉପଶମ ହୋଇଯାଅଏ । ଖାଦ୍ୟ ପୁଷ୍ଟିକରଣ (Food fortification) ପଦ୍ଧତିରେ ଏହି ରୋଗ ପ୍ରତିଷେଧ କରିହୁଏ ।
 

ଯୁକ୍ତରାଷ୍ଟ୍ର ଆମେରିକାରେ ଥିଆମିନ ଅଭାବ କ୍ୱଚିତ ଦେଖାଯାଏ । ସାଧାରଣତଃ ଏହା ସବ-ସାହାରା ଆଫ୍ରିକାରେ (sub-Saharan Africa) ଦେଖାଯାଏ । ରିଫ୍ୟୁଜି କ୍ୟାମ୍ପରେ (refugee camps) ଏହି ରୋଗର ମଡ଼କ ଦେଖାଯାଏ । ହଜାର ହଜାର ବର୍ଷ ଧରି ଏସିଆରେ ଏହି ରୋଗ ହେଉଥିବାର ବର୍ଣ୍ଣନା ଦେଖିବାକୁ ମିଳେ ଓ ୧୮୦୦ ଶତାବ୍ଦୀର ଶେଷ ଭାଗରେ ଚାଉଳକୁ ଅଧିକ ଶୁଭ୍ର କରିବାକୁ ପ୍ରସେସିଙ୍ଗ କରିବାରୁ ଏ ରୋଗ ଅଧିକ ହୋଇଥିଲା । 

 ଆଧାର 

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
Indecent Representation of Women (Prohibition) Act, 1986

ଲେଉଟାଣି ମହିଳାଙ୍କୁ ଅଶ୍ଳୀଳ ଭାବେ ପ୍ରଦର୍ଶନ (ନିଷେଧ) ଅଧିନିୟମ, ୧୯୮୬
ଏକ୍ସ‌ୱାଇୱାଇ ସିଣ୍ଡ୍ରୋମ

ଏକ୍ସ‌ୱାଇୱାଇ ସିଣ୍ଡ୍ରୋମ (ଇଂରାଜୀ ଭାଷାରେ XYY syndrome) ଏକ ଜେନେଟିକ ରୋଗ ଯେଉଁଥିରେ ପୁରୁଷର ଏକ ଅଧିକ ୱାଇ/'Y'  ଗୁଣସୁତ୍ର ବା କ୍ରୋମୋଜୋମ (genetic condition) ଥାଏ । ଏହାର ଲକ୍ଷଣ ସାଧାରଣତଃ ଅଳ୍ପ ଥାଏ । ଏହି ରୋଗୀମାନେ ସାଧାରଣତଃ ଅନ୍ୟମାନଙ୍କ ଅପେକ୍ଷ ଡେଙ୍ଗା ଥାଆନ୍ତି, ବ୍ରଣ ଓ ଶିକ୍ଷା (learning problems) ସମସ୍ୟା ରହେ । ଏଭଳି ଲୋକ ପ୍ରାୟ ସାଧାରଣ ଥାଆନ୍ତି ଓ ସାଧାରଣ ପ୍ରଜନନକ୍ଷମ (fertility) ଥାଆନ୍ତି ।

ସାଧାରଣତଃ ଏହି ରୋଗ ବଂଶାନୁକ୍ରମିକ (inherited from a person's parents) ନୁହେଁ, ଶୁକ୍ରାଣୁର (sperm cell) ବିକାଶରେ ଅନିଶ୍ଚିତ ତୃଟି ଯୋଗୁ ଏହା ହୁଏ । କ୍ରୋମୋଜୋମାଲ ଆନାଲିସିସ (chromosomal analysis) କରି ଏହି ରୋଗ ନିର୍ଣ୍ଣୟ କରାଯାଏ । ସାଧାରଣ ୪୬ କ୍ରୋମୋଜୋମ ବଦଳରେ ଏଠାରେ ୪୭ କ୍ରୋମୋଜୋମ ଥାଏ ଓ ଏହାକୁ ୪୭,ଏକ୍ସ‌ୱାଇୱାଇ କାରିଓଟାଇପ (47,XYY karyotype) କୁହାଯାଏ ।
 

ଏହାର ଚିକିତ୍ସାରେ ସ୍ପିଚ ଥେରାପି (Speech therapy) ବା ସ୍କୁଲ ପାଠରେ ସାହାଯ୍ୟ ଅଧିକ ଟ୍ୟୁଟରିଙ୍ଗ (tutoring) କରିବା ଆବଶ୍ୟକ ହୁଏ । ଫଳାଫଳ ସାଧାରଣତଃ ଭଳ ।   ପ୍ରତିଷେଧ ସମ୍ଭବ ନୁହେଁ । ପ୍ରତି ୧,୦୦୦ ପୁତ୍ର ସନ୍ତାନରେ ଜଣକର ଏହି ରୋଗ ଥାଏ । ଅନେକ ଲୋକଙ୍କର ଏହି ରୋଗ ଥାଇ ମଧ୍ୟ ଅଜଣା ରହନ୍ତି । ସନ ୧୯୬୧ରେ ପ୍ରଥମେ ଏହି ରୋଗର ବର୍ଣ୍ଣନା କରାଯାଇଥିଲା ।
 
 ଏହା ମଧ୍ୟ ଦେଖନ୍ତୁ 
Klinefelter syndrome (47, XXY)
Triple X syndrome (47, XXX)
Turner syndrome (45,X)
XXYY syndrome (48, XXYY)

 ଆଧାର 

 ବାହ୍ୟ ଲିଙ୍କ 

 Nielsen, Johannes (1998). XYY males. An orientation.

ଶ୍ରେଣୀ:ଚିକିତ୍ସା ବିଜ୍ଞାନ
ସୁନା ଚଢ଼େଇ

ସୁନା ଚଢ଼େଇ, ୧୯୮୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେଶବ ରାଉତ ଓ ସୁନୀଲ ରାଉତ । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ରବି କିନାଗୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । 

ଉତ୍ତମ ମହାନ୍ତି, ଅର୍ଚ୍ଚନା ଯୋଗଲେକର, ବିଜୟ ମହାନ୍ତି, ଦେବୁ ବୋଷ, ହର ପଟ୍ଟନାୟକ, ଅନୀତା ଦାସ, ଅଜିତ ଦାସ, ଅକ୍ଷୟ ମହାନ୍ତି (କାଶ୍ୟପ), ଜୟୀରାମ ସାମଲ, ବିନାୟକ ମିଶ୍ର, ଅଜିତ କର, ରାଧା ପଣ୍ଡା, ଅନ୍ତର୍ଜାମୀ ପଣ୍ଡା, ଦେବୁ ବ୍ରହ୍ମା, ଅରବିନ୍ଦ ଷଡ଼ଙ୍ଗୀ, ଜ୍ୟୋତ୍ସ୍ନା ଦାସ, ରୁନୁ ପରିଜା, ବାବାଜି ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଉତ୍ତମ ମହାନ୍ତି
 ଅର୍ଚ୍ଚନା ଯୋଗଲେକର
 ବିଜୟ ମହାନ୍ତି
 ଦେବୁ ବୋଷ
 ହର ପଟ୍ଟନାୟକ
 ଅନୀତା ଦାସ
 ଅଜିତ ଦାସ
 ଅକ୍ଷୟ ମହାନ୍ତି
 ଜୟୀରାମ ସାମଲ
 ବିନାୟକ ମିଶ୍ର
 ଅଜିତ କର
 ରାଧା ପଣ୍ଡା
 ଅନ୍ତର୍ଜାମୀ ପଣ୍ଡା
 ଦେବୁ ବ୍ରହ୍ମା
 ଅରବିନ୍ଦ ଷଡ଼ଙ୍ଗୀ
 ଜ୍ୟୋତ୍ସ୍ନା ଦାସ
 ରୁନୁ ପରିଜା
 ବାବାଜି ସାହୁ

କାହାଣୀ

ଗୀତ ଏବଂ ସଙ୍ଗୀତ
ଅକ୍ଷୟ ମହାନ୍ତି ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ୍, ମହେନ୍ଦ୍ର କପୁର, ଅନୁରାଧା ପୌଡ଼ୱାଲ, ରବିନ୍ଦ୍ର ସଠେ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ଓପିଅଏଡ ମାତ୍ରାଧିକ

ଓପିଅଏଡ ମାତ୍ରାଧିକ ଏକ ବିଷକ୍ରିୟା (toxicity) ଯାହା ଦେହରେ ଅତ୍ୟଧିକ ଓପିଅଏଡ (opioids) ଯୋଗୁ ହୁଏ । ମର୍ଫିନ, ହିରୋଇନ, ଫେଣ୍ଟାନିଲ (fentanyl), ଟ୍ରାମାଡୋଲ (tramadol), ମେଥାଡନ ଇତ୍ୟାଦି ଓପିଅଏଡ (Opioids) ମଧ୍ୟରେ ଗଣାହୁଅନ୍ତି । ଶ୍ୱାସକ୍ରିୟା ଅବସାଦ (Insufficient breathing), ଛୋଟ ଆଖି ପିତୁଳା (small pupils), ଚେତାଶୂନ୍ୟ (unconsciousness) ଆଦି ଲକ୍ଷଣ ଏହି ଅବସ୍ଥାରେ ଦେଖାଯାଏ । ଲକ୍ଷଣର ଆରମ୍ଭ କି ଉପାୟରେ ଓପିଅଏଡ ସେବନ ହେଉଛି ତାହା ଉପରେ ନିର୍ଭର କରେ । ଆରମ୍ଭରୁ ବଞ୍ଚିଗଲେ ମଧ୍ୟ ରାବଡୋମାୟୋଲାଇସିସ, ପଲମୋନାରି ଇଡିମା (pulmonary edema), କମ୍ପାର୍ଟମେଣ୍ଟ ସିଣ୍ଡ୍ରୋମ, ସ୍ଥାୟୀ ମସ୍ତିଷ୍କ କ୍ଷତି (permanent brain damage) ଭଳି ଜଟିଳ ସମସ୍ୟା ଦେଖାଯାଏ ।

ଓପିଅଏଡ ନିର୍ଭର (Opioid dependence), ଓପିଅଏଡ ଇଞ୍ଜେକସନ, ଇଥାନଲ (alcohol) ବା ବେଞ୍ଜୋଡାଏଜେପିନ (benzodiazepines) ବ୍ୟବ‌ହାର କଲେ ଏହି ଓପିଅଏଡ ସଙ୍କଟ ସୃଷ୍ଟି ହୁଏ । ଡିଟକ୍ସିଫିକେସନ (detoxification) କଲାବେଳେ ଏହି ସଙ୍କଟ ଅଧିକ ରହେ । କୌଣସି ବେମାରୀ ନିମନ୍ତେ କ୍ରନିକ ବା ସ୍ଥାୟୀ ଯନ୍ତ୍ରଣା (chronic pain) ନିମନ୍ତେ ରୋଗୀ ଓପିଅଏଡ ନେଉଥିଲେ ଏହା ପ୍ରତି ନିର୍ଭରତା ବଢ଼ିଯାଏ । ଲକ୍ଷଣ ଦେଖି ରୋଗ ନିର୍ଣ୍ଣୟ କରିହୁଏ ।

ପ୍ରାରମ୍ଭିକ ଚିକିତ୍ସା ମଧ୍ୟରେ ଉତ୍ତମ ଶ୍ୱାସକ୍ରିୟା ନିମନ୍ତେ ଅମ୍ଳଜାନ ଯୋଗାଇ ଦିଆଯାଏ ।oxygen. ଶ୍ୱାସକ୍ରିୟା ଚାଲୁ ନ ହେଲେ ନାଲୋକ୍ସୋନ (naloxone) ଦିଆଯାଏ ।  ନାଲୋକ୍ସୋନ (naloxone) ନାସା ମଧ୍ୟ ଦେଇ ଦିଆଗଲେ ବା ଇଞ୍ଜେକସନ ଆକାରରେ ଦେଲେ ସମ ଭାବରେ କାମ କରେ । କିଛି ଉପଶମ ହେବା ପରେ ଡାକ୍ତରଖାନା ନ‌ଗଲେ ସ୍ୱଳ୍ପ କାଳ ପାଇଁ କିଛି ସଙ୍କଟ ନଥାଏ । ମାତ୍ରାଧିକ ଯୋଗୁ ମୃତ୍ୟୁ ଟାଳିବାକୁ ନାଲୋକ୍ସୋମ ଦିଆଯାଏ ଓ ଓପିଅଏଡ ନିର୍ଭରତାରୁ ଦୂରେଇବାକୁ ଚେଷ୍ଟା କରିବାକୁ ହୁଏ ।
 

ଓପିଅଏଡ ବ୍ୟବ‌ହାର ବେମାରୀ (Opioid use disorders) ଫଳରେ ସନ ୧୯୯୦ରେ ୧୮,୦୦୦ ମୃତ୍ୟୁ ହୋଇଥିବା ବେଳେ ସନ ୨୦୧୫ରେ ଏହା ବୃଦ୍ଧି ପ୍ରାପ୍ତ ହୋଇ ୧୨୨,୦୦୦ ମୃତ୍ୟୁ ହୋଇଥିଲା । କେବଳ ଯୁକ୍ତରାଷ୍ଟ୍ର ଆମେରିକାରେ ଓପିଅଏଡ ଯୋଗୁ ୩୩,୦୦୦ ମୃତ୍ୟୁ, ପ୍ରେସକ୍ରିପସନ (prescription) ନେଇ ୨୦,୧୦୦ ଓ ହିରୋଇନ ଯୋଗୁ ୧୩,୦୦୦ ମୃତ୍ୟୁ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ସମୁଦାୟ ମାତ୍ରାଧିକ ଔଷଧ (drug overdose) ମୃତ୍ୟୁର ୬୦% ଓପିଅଏଡ ଯୋଗୁ ହୋଇଥାଏ । ସନ ୧୯୯୦ରେ ଔଷଧ କାରଖାନାର (pharmaceutical industry) ଆଶ୍ୱାସନା ବାଣୀ 'ଓପିଅଏଡ ନିରାପଦ' ଯୋଗୁ ଓପିଅଏଡ ମଡ଼କ ପଡ଼ିଥିଲା ।
 
 ଏହା ମଧ୍ୟ ଦେଖନ୍ତୁ 
Harm reduction
List of deaths from drug overdose and intoxication
Responsible drug use

 ଆଧାର 
 

 WHO Community Management of Opioid Overdose, 2014

 ବାହ୍ୟ ଲିଙ୍କ 

 WHO Community Management of Opioid Overdose, 2014

ଶ୍ରେଣୀ:ଚିକିତ୍ସା ବିଜ୍ଞାନ
ବୈଶାଳୀ ପରିଡ଼ା

ବୈଶାଳୀ ପରିଡ଼ା ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୮୫ ମସିହାରେ ଜଗା ହାତରେ ପଘା ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ଏବଂ ୨୦୦୨ ମସିହାଯାଏଁ ଅଭିନୟ କରିଥିଲେ । 

ଅଭିନୟ ଜୀବନ
ବୈଶାଳୀ ପରିଡ଼ା ୧୯୮୫ ମସିହାରେ ଓଡ଼ିଆ କଥାଚିତ୍ର ଜଗା ହାତରେ ପଘା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ମମତା ମାଗେ ମୂଲ, ସ୍କୁଲ ମାଷ୍ଟର, ଏଇ ଆମ ସଂସାର, ଯୋର ଯା'ର ମୂଲକ ତାର, ସବୁ ମାୟାରେ ବାୟା, କୁରୁକ୍ଷେତ୍ର, ବଡ଼ ଭାଉଜ, ରଜନୀଗନ୍ଧା, ଲୁଟ ତରାଜ, ମା ମତେ ଶକ୍ତି ଦେ, ହିସାବ କରିବ କାଳିଆ, ବସ୍ତ୍ର ହରଣ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ ।

୧୯୯୫ ମସିହାରେ ସେ କୁଳ ନନ୍ଦନ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ୨୦୦୨ ମସିହାରେ ସମୟ ଖେଳୁଛି ଚକା ଭଉଁରୀ ଚଳଚ୍ଚିତ୍ରରେ ଶେଷଥର ପାଇଁ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୧୯୮୫  ଜଗା ହାତରେ ପଘା   ପ୍ରଥମ ଓଡ଼ିଆ କଥାଚିତ୍ର  ମମତା ମାଗେ ମୂଲ   ସ୍କୁଲ ମାଷ୍ଟର   ୧୯୮୬  ଏଇ ଆମ ସଂସାର   ଯୋର ଯା'ର ମୂଲକ ତାର  ବବି  ୧୯୮୭  ସବୁ ମାୟାରେ ବାୟା  ରୋଜି  ୧୯୮୮  କୁରୁକ୍ଷେତ୍ର   ବଡ଼ ଭାଉଜ    ୧୯୮୯  ରଜନୀଗନ୍ଧା  କଳ୍ପନା  ଲୁଟ ତରାଜ    ୧୯୯୦  ମା ମତେ ଶକ୍ତି ଦେ  ନୀତୁ ଚୌଧୁରୀ/ଶିଖା  ହିସାବ କରିବ କାଳିଆ  ଉମା  ୧୯୯୧  ବସ୍ତ୍ର ହରଣ  ବିଜୁଳି  ୧୯୯୫  କୁଳ ନନ୍ଦନ  ନନ୍ଦିନୀ  ୨୦୦୨  ସମୟ ଖେଳୁଛି ଚକା ଭଉଁରୀ  

ଆଧାର

ବାହାର ଆଧାର
 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ରେଟିନାଇଟିସ ପିଗମେଣ୍ଟୋସା

ରେଟିନାଇଟିସ ପିଗମେଣ୍ଟୋସା (Retinitis pigmentosa/RP) ଏକ ଜେନେଟିକ (Genetic) ବେମାରୀ ଯାହାଦ୍ୱାରା ମାନବ ଚକ୍ଷୁର (eye) ଦୃଷ୍ଟିହାନୀ ହୁଏ । ଏହି ରୋଗରେ ରାତିରେ ଦୃଷ୍ଟି ସମସ୍ୟା (Trouble seeing at night), କମ୍ ପାର୍ଶ୍ୱ ଦୃଷ୍ଟି (peripheral vision) ଇତ୍ୟାଦି ଲକ୍ଷଣ ଦେଖାଦିଏ । ଲକ୍ଷଣ ଗୁଡ଼ିକ ଧୀରେ ଧୀରେ ଆସେ । ପାର୍ଶ୍ୱ ଦୃଷ୍ଟି ଅଧିକ କମିଗଲେ ଟନେଲ ଦୃଷ୍ଟି (tunnel vision) ଅନୁଭବ ହୁଏ । ସମ୍ପୁର୍ଣ୍ଣ ଅନ୍ଧତ୍ୱ ସାଧାରଣ ନୁହେଁ । 

ରେଟିନାଇଟିସ ପିଗମେଣ୍ଟୋସା ସାଧାରଣତଃ ପିତାମାତାଙ୍କଠାରୁ ବଂଶାନୁକ୍ରମରେ inherited from a person's parents ଆସିଥାଏ । ପ୍ରାୟ ୫୦ରୁ ଅଧିକ ଜିନରୁ (:en:gene) ଗୋଟିଏ ମ୍ୟୁଟେସନ ହୋଇ ଏ ରୋଗ ହୁଏ । ଏହି ରୋଗ ହେଲେ ରେଟିନାରେ (back of the eye) ଥିବା ରଡ଼ ଜୀବକୋଷଗୁଡ଼ିକ (rod photoreceptor cells) ପ୍ରଗତିଶୀଳ ଭାବରେ ନଷ୍ଟ ହୋଇଯାଏ । ଏହା ପରେ ପରେ କୋନ ଜୀବକୋଷଗୁଡ଼ିକ (cone photoreceptor cells) ମଧ୍ୟ କ୍ଷୟ ପ୍ରାପ୍ତ ହୁଏ । ଚକ୍ଷୁ ପରୀକ୍ଷାରେ ରେଟିନାରେ (examination of the retina) କଳା ପିଗମେଣ୍ଟ ଦେଖି ଏହି ରୋଗ ନିର୍ଣ୍ଣୟ କରାଯାଏ । ଇଲେକ୍ଟ୍ରରେଟିନୋଗ୍ରାମ electroretinogram, ଭିଜୁଅଲ ଫିଲ୍ଡ ଟେଷ୍ଟିଙ୍ଗ visual field testing ବା ଜେନେଟିକ ଟେଷ୍ଟିଙ୍ଗ genetic testing ଭଳି ପରୀକ୍ଷା ଏହି ରୋଗ ନିର୍ଣ୍ଣୟରେ ସାହାଯ୍ୟ କରେ ।
 

ରେଟିନାଇଟିସ ପିଗମେଣ୍ଟୋସା ରୋଗ ଆରୋଗ୍ୟସାଧ୍ୟ ନୁହେଁ । ନିମ୍ନ ଦୃଷ୍ଟି ସାହାଯ୍ୟ (Low vision aids) ଯଥା:- ବ‌ହନୀୟ ଆଲୋକ, ଗାଇଡ଼ କୁକୁର (guide dog) ସାହାଯ୍ୟ ନେଇ ରୋଗୀକୁ ସାହାଯ୍ୟ କରାଯାଏ । 
ଭିଟାମିନ ଏ ପାମିଟେଟ (Vitamin A palmitate) ପରିପୂରକ ଦେଲେ ଖରାପ ଦିଗର ଗତି ଧୀରେ ହୋଇଯାଏ । ଅବସ୍ଥା ସାଂଘାତିକ ହେଲେ ଭିଜୁଆଲ ପ୍ରୋସଥେସିସ (visual prosthesis ଦିଆଯାଇପାରେ ।  ପ୍ରାୟ ୪,୦୦୦ ଲୋକରେ ଜଣେ ଏହି ରୋଗାକ୍ରାନ୍ତ ହୁଏ । ଏହା ଶୈଶବ ରୋଗ ହୋଇଥିଲେ ମଧ୍ୟ ଅନେକ ସମୟରେ ଯୁବାବସ୍ଥାରେ ହୋଇପାରେ। 

 ଏହା ମଧ୍ୟ ଦେଖନ୍ତୁ 
 
 Cone dystrophy
 List of eye diseases and disorders
 Progressive retinal atrophy for the condition in dogs
 Retinal degeneration
 Retinitis pigmentosa GTPase regulator
 Retinitis Pigmentosa International

 ଆଧାର 

 ବାହ୍ୟ ଲିଙ୍କ 

 
  GeneReviews/NCBI/NIH/UW entry on Retinitis Pigmentosa Overview
  

ଶ୍ରେଣୀ:ଚିକିତ୍ସା ବିଜ୍ଞାନ
ଭେଲୁ ନାଚିୟାର

thumb|260x260_ପିକସେଲ|ଭେଲୁ ନାଚିୟାରଙ୍କ ବାସଭବନରେ ଥିବା ତାଙ୍କର ପ୍ରତିମୂର୍ତ୍ତୀ
ଭେଲୁ ନାଚିୟାର (୩ ଜାନୁଆରୀ ୧୭୩୦-୨୫ ଡିସେମ୍ବର ୧୭୯୬)ଶିବଗଙ୍ଗା ଗଡଜାତ ରାଜବଂଶର ରାଣୀ ଥିଲେ । ସେ ଭାରତରେ ଇଂରେଜ ଔପନିବେଶକ ଶକ୍ତି ବିରୁଦ୍ଧରେ ସ୍ୱର ଉତ୍ତୋଳନ କରିଥିବା ପ୍ରଥମ ବୀରାଙ୍ଗନା ରାଣୀ । ତେଣୁ ସେ ତାମିଲନାଡୁରେ "ବୀରମ୍‌ଗଇ" (ବୀରାଙ୍ଗନା) ନାମରେ ମଧ୍ୟ ପରିଚିତ ।

 ଜୀବନୀ 
ରାମନାଥ ରାଜ୍ୟର ରାଜା ଚେଲ୍ଲାମୁଥୁ ବିଜୟରଘୁନାଥ ସେତୁପଥି ଏବଂ ରାଣୀ ସକନ୍ଧିମୁଥାଲଙ୍କ ଏକମାତ୍ର କନ୍ୟା ବେଲୁ ନାଚିୟାର ଥିଲେ ରାମନାଥପୁରମ ରାଜ୍ୟର ରାଜକୁମାରୀ । ସେ ଚୋଳ ବଂଶଜଙ୍କ ଭଳି ସୂର୍ଯ୍ୟବଂଶୀ ତଥା କଶ୍ୟପ ଗୋତ୍ରୀ ଥିଲେ । ତାଙ୍କର ଲାଳନ ପାଳନ ଜଣେ ରାଜକୁମାରୀଙ୍କ ଭଳି କରାଯାଇଥିଲା । କଥିତ ଅଛି, ସେ ଛୋଟବେଳୁ ହିଁ ସେ ଘୋଡ଼ା ସବାରୀ, ତୀର ଚାଳନା ତଥା ଖଣ୍ଡା ଚାଳନା ଭଳି ଯୁଦ୍ଧ ବିଦ୍ୟାରେ ବିଧିବଦ୍ଧ  ଶିକ୍ଷା ପ୍ରାପ୍ତ କରିଥିଲେ । ଅସ୍ତ୍ର ଶସ୍ତ୍ର ବିଦ୍ୟା ସହ ସେ ବିଭିନ୍ନ ଭାଷା ଯଥା ଫ୍ରେଞ୍ଚ, ଇଂରାଜୀ ଏବଂ ଉର୍ଦ୍ଦୁର ଭାଷାଜ୍ଞାନ ମଧ୍ୟ ଲାଭ କରିଥିଲେ । ତାଙ୍କର ବିବାହ ଶିବଗଙ୍ଗା ରାଜ୍ୟର ରାଜା ମୁଥୁବାଦୁଗାନାଥାପେରିୟା ଉଦୟୀ ଯଶେଶ୍ୱରଙ୍କ ସହ ହୋଇଥିଲା । ବିବାହ ପରେ ସେ ଏକ କନ୍ୟା ଲାଭ କରିଥିଲେ ।

 ମହିଳା ସୈନ୍ୟବାହିନୀ ଗଠନ 
ଯେତେବେଳେ ତାଙ୍କ ସ୍ୱାମୀ ବ୍ରିଟିଶ ସୈନ୍ୟଦ୍ୱାରା ନିହତ ହେଲେ, ସେ ଯୁଦ୍ଧର ସାମନା କରିବାକୁ ବାଧ୍ୟ ହେଲେ । ତେବେ ସେ ନିଜ କନ୍ୟା ସହ ଖସି ପଳାଇବାରେ ସମର୍ଥ ହେଲେ ଏବଂ ଡିଣ୍ଡିଗୁଲ ନିକଟବର୍ତ୍ତୀ ବୀରୁପାଚୀର ପାଲାୟାକାରାର କୋପଲା ନାୟାକ୍କାରଙ୍କ ସୁରକ୍ଷାରେ ପ୍ରାୟ ଆଠବର୍ଷ ପାଇଁ ରହିଥିଲେ । ଏହି ସମୟ ମଧ୍ୟରେ ସେ ଏକ ମହିଳା-ସୈନ୍ୟବାହିନୀ ଗଠନ କଲେ ଏବଂ ଗୋପାଲା ନାୟକାର ଏବଂ ହାଇ‌ଦର ଅଲ୍ଲୀଙ୍କ ସହାୟତା ଲୋଡିଲେ । ଭେଲୁଙ୍କ ପାଳିତା କନ୍ୟା ଉଦୈୟାଲର ସ୍ମୃତିରେ ଏହି ସୈନ୍ୟବାହିନୀର ନାମକରଣ କରାଯାଇଥିଲା । ଲକ୍ଷ୍ୟ ଥିଲା, ବ୍ରିଟିଶ ସେନାକୁ ପରାଜିତ କରିବା । ତେବେ ୧୭୮୦ ମସିହାରେ ତାଙ୍କର ଏହି ସ୍ୱପ୍ନ ସଫଳ ହେଲା । ଭେଲୁ ନାଚିୟାର ଯେତେବେଳେ ଇଂରେଜମାନଙ୍କ ଅସ୍ତ୍ରାଗାରର ସନ୍ଧାନ ପାଇଗଲେ, ସେ ଏକ ଆତ୍ମଘାତୀ ଆକ୍ରମଣର ଯୋଜନା କଲେ । ବେଲୁଙ୍କ ଏକ ବିଶ୍ୱସ୍ତ ଲୋକ କୁୟୁଲୀ, ନିଜ ଦେହରେ ତୈଳ ବୋଳି ହୋଇ ନିଜକୁ ଜଳାଇ ଦେଇ ଅସ୍ତ୍ରାଗାର ମଧ୍ୟକୁ ପ୍ରବେଶ କରିଗଲା । ଫଳରେ ଇଂରେଜ ଅସ୍ତ୍ରାଗାର ଧ୍ୱଂସ ପାଇଗଲା । ପାଳିତା କନ୍ୟା ଉଦୈୟାଲ ମଧ୍ୟ ଇଂରେଜ ମାନଙ୍କ ଆଉଏକ ଅସ୍ତ୍ରାଗାର ଧ୍ୱଂସ କରୁ କରୁ ନିଜ ଜୀବନ ହାରିଯାଇଥିଲେ ।

 ଶେଷ ଜୀବନ 
ଭେଲୁ ନାଚିୟାର ହେଉଛନ୍ତି ବ୍ରିଟିଶ ବିରୁଦ୍ଧରେ ଲଢିଥିବା ପ୍ରଥମ ଭାରତୀୟ ରାଣୀ । ୧୭୮୦ରେ ବ୍ରିଟିଶ ବିରୁଦ୍ଧରେ ଜୟଲାଭ କରି ସେ ମାଉଡୁ ଭାଇଙ୍କୁ ରାଜ୍ୟର ଶାସନ ଦାୟିତ୍ୱ ଅର୍ପଣ କରିଥିଲେ । ଏହାର କିଛି ବର୍ଷପରେ ସେ ୨୫ ଡିସେମ୍ବର ୧୭୯୬ରେ ମୃତ୍ୟୁବରଣ କଲେ ।

 ଆଧାର 

ଶ୍ରେଣୀ:ମହିଳା ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୭୩୦ ଜନ୍ମ
ଶ୍ରେଣୀ:୧୭୯୬ ମୃତ୍ୟୁ
ମା ମତେ ଶକ୍ତି ଦେ

ମା ମତେ ଶକ୍ତି ଦେ, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଲଳିତ ନନ୍ଦ । ନିଜାମ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସମସନ୍ ଲିମା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ବିଜୟ ମହାନ୍ତି, ତନ୍ଦ୍ରା ରାୟ, ବୈଶାଳୀ ପରିଡ଼ା, ହର ପଟ୍ଟନାୟକ, ଦେବୁ ବୋଷ, ଜୟୀରାମ ସାମଲ, ସୁରେଶ ବଳ, ଇଶା ବେବର୍ତ୍ତ, ଗୀତା ଦତ୍ତ, ତୁଷାର ପାଣିଗ୍ରାହୀ, ନିହାର ସାମଲ, ବ୍ରଜ ସିଂହ, କାନ୍ତ ସିଂହ, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ବିଜୟ ମହାନ୍ତି
 ତନ୍ଦ୍ରା ରାୟ
 ବୈଶାଳୀ ପରିଡ଼ା
 ହର ପଟ୍ଟନାୟକ
 ଦେବୁ ବୋଷ
 ଜୟୀରାମ ସାମଲ
 ସୁରେଶ ବଳ
 ଇଶା ବେବର୍ତ୍ତ
 ଗୀତା ଦତ୍ତ
 ତୁଷାର ପାଣିଗ୍ରାହୀ
 ନିହାର ସାମଲ
 ବ୍ରଜ ସିଂହ
 କାନ୍ତ ସିଂହ
 ଦୁଃଖିରାମ ସ୍ୱାଇଁ
 ଅସୀମ ବସୁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମହମ୍ମଦ ମୁସୀର । ଗୀତିକାର ନିଜାମ କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ । ତୃପ୍ତି ଦାସ ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ବୁପ୍ରେନର୍ଫିନ

ବୁପ୍ରେନର୍ଫିନ (ଇଂରାଜୀ ଭାଷାରେ Buprenorphine) ଔଷଧ ଅନେକ ରକମର ବ୍ରାଣ୍ଡ ନାମରେ ବିକ୍ରି ହୁଏ ଯେପରିକି ସୁବୁଟେକ୍ସ; ଏହା ଏକ ଓପିଅଏଡ ଔଷଧ ଯାହା ଓପିଅଏଡ ନିଶାଗ୍ରସ୍ତ (opioid addiction), ଅକ୍ୟୁଟ ଯନ୍ତ୍ରଣା ଓ କ୍ରନିକ ଯନ୍ତ୍ରଣା (chronic pain) ଉପଶମ ନିମନ୍ତେ ବ୍ୟବ‌ହାର ହୁଏ ।  ଏହାକୁ ଜିଭ ତଳେ (under the tongue), ଇଞ୍ଜେକସନ (injection), ଚର୍ମ ପ୍ୟାଚ (skin patch) ବା ମେଡିକାଲ ଇମ୍ପ୍ଲାଣ୍ଟ (implant) ଆକାରରେ ରୋଗୀକୁ ଦିଆଯାଏ । ନିଶାଗ୍ରସ୍ତ ଲୋକଙ୍କର ଉଇଥଡ୍ରଆଲ ଲକ୍ଷଣ ଆରମ୍ଭ ହେବାର ୨ ଦିନ ନିମନ୍ତେ ଏହା ଡାକ୍ତରୀ ପର୍ଯ୍ୟବେକ୍ଷଣ ସାହାଯ୍ୟରେ ଦିଆଯାଏ ।  ଦୀର୍ଘସ୍ଥାୟୀ ନିଶାଗ୍ରସ୍ତ ଲୋକ ନିମନ୍ତେ ବୁପ୍ରେନର୍ଫିନ/ନାଲୋକ୍ସୋନ (buprenorphine/naloxone) ନିଶ୍ରଣ ଦିଆଯାଏ । ଏକ ଘଣ୍ଟା ମଧ୍ୟରେ ଯନ୍ତ୍ରଣା ଉପଶମ ହୋଇଯାଏ ଓ ପ୍ରଭାବ ୨୪ଘଣ୍ଟା ପର୍ଯ୍ୟନ୍ତ ରହେ ।

ଏହାର ପାର୍ଶ୍ୱ ପ୍ରତିକ୍ରିୟାରେ କମ୍ ଶ୍ୱାସକ୍ରିୟା (respiratory depression/ decreased breathing), ନିଦ୍ରାଳୁ, ଆଡ୍ରେନାଲ ଇନସଫିସିଏନ୍ସି (adrenal insufficiency), କ୍ୟୁଟି ପ୍ରୋଲୋଙ୍ଗେସନ (QT prolongation), ନିମ୍ନ ରକ୍ତଚାପ (low blood pressure), ଆଲର୍ଜି ପ୍ରତିକ୍ରିୟା (allergic reaction), ଓ ଓପିଅଏଡ ନିଶାସକ୍ତ ଆଦି ସମ୍ଭାବନା ଥାଏ ।  ସିଜର ବା ବାତ (seizures) ମାରିବା ଇତିହାସ ଥିଲେ ଅଧିକ ବାତ ସଙ୍କଟ ରହେ । ଅନ୍ୟାନ୍ୟ ଓପାଏଡ ଅପେକ୍ଷା ବୁପ୍ରେନର୍ଫିନରେ କମ୍ ସାଂଘାତିକ ଓପିଅଏଡ ଉଇଥଡ୍ରଆଲ (Opioid withdrawal) ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ପ୍ରସଙ୍ଗ ସ୍ପଷ୍ଟ ନୁହେଁ ଓ ସ୍ତନ୍ୟପାନ (breastfeeding) ସମୟରେ ଏହା ଦେବାକୁ ବାରଣ କରାଯାଏ । ବିଭିନ୍ନ ଓପିଅଏଡ ରିସେପ୍ଟରମାନଙ୍କୁ ବିଭିନ୍ନ ଭାବରେ ଏହା ପ୍ରଭାବିତ କରେ ।    ରିସେପ୍ଟର ଅନୁସାରେ ଏହା ଆଗୋନିସ୍ଟ (:en:agonist) ବା ପାର୍ସିଆଲ ଅଗୋନିସ୍ଟ (partial agonist) ବା ଆଣ୍ଟାଗୋନିସ୍ଟ (antagonist) ଭାବରେ କାମ କରେ । 
 

ସନ ୧୯୮୧ରେ ପ୍ରଥମେ ଯୁକ୍ତରାଷ୍ଟ୍ର ଆମେରିକାରେ ବୁପ୍ରେନର୍ଫିନ ବ୍ୟବ‌ହାରକୁ ସ୍ୱୀକୃତି ଦିଆଗଲା । ସେଠାରେ ସନ ୨୦୧୨ରେ ପ୍ରାୟ ୯.୩ ନିୟୁତ ବୁପ୍ରେନର୍ଫିନ ପ୍ରେସକ୍ରିପସନ ଲେଖାଯାଇଥିଲା । ଫୁର୍ତ୍ତି (high) ନିମନ୍ତେ ମଧ୍ୟ ଏହା ଇଞ୍ଜେକସନ ବା ନାସା ପଥରେ ଦିଆଯାଏ । ହିରୋଇନ (heroin) ବଦଳରେ ମଧ୍ୟ ଏହା ବେଳେ ବେଳେ ଦିଆଯାଏ । ଯୁକ୍ତରାଷ୍ଟ୍ର ଆମେରିକାରେ ଏହା ନିୟନ୍ତ୍ରଣ ଆକ୍ଟ Schedule III ଅନୁଯାୟୀ ଏକ ନିୟନ୍ତ୍ରିତ ଦ୍ରବ୍ୟ controlled substance. ଯୁକ୍ତରାଷ୍ଟ୍ର ଆମେରିକାରେ ଦୈନିକ ଡୋଜର ହୋଲସେଲ ମୂଲ୍ୟ ପ୍ରାୟ ୦.୮୬ରୁ ୧.୩୨ ଆମେରିକୀୟ ଡଲାର ।
 
 ଆଧାର 

 ବାହ୍ୟ ଲିଙ୍କ 
 U.S. Federal government buprenorphine program for opioid addiction 
 Australian national buprenorphine policy
 "The bitter pill": A Wired magazine article on Suboxone
 "Subu Must Die – How a nation of junkies went cold turkey": A New Republic article on Subutex abuse in the nation of Georgia]

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଲାଲ ପାନ ବିବି

ଲାଲ ପାନ ବିବି, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କାଞ୍ଚନବାଳା ନନ୍ଦ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ସ୍ୱରୂପ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । 

ପ୍ରଶାନ୍ତ ନନ୍ଦ, ମହାଶ୍ୱେତା ରାୟ, ଅକ୍ଷୟ ମହାନ୍ତି (କାଶ୍ୟପ), ସ୍ନିଗ୍ଧା ମହାନ୍ତି, ଝରଣା ଦାସ, ଦୁଃଖିରାମ ସ୍ୱାଇଁ, ଶଙ୍କର ବସୁ ମଲ୍ଲିକ, ବ୍ୟୋମକେଶ ତ୍ରିପାଠୀ, ବିରେନ ରାଉତରାୟ, ପୃଥ୍ୱୀରାଜ ନାୟକ, ରାଧା ପଣ୍ଡା, ଗୀତା ରାଓ, ବସନ୍ତ ସାହୁ, ଅନଙ୍ଗ ଦ୍ୱିବେଦୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ପ୍ରଶାନ୍ତ ନନ୍ଦ
 ମହାଶ୍ୱେତା ରାୟ
 ଅକ୍ଷୟ ମହାନ୍ତି (କାଶ୍ୟପ)
 ସ୍ନିଗ୍ଧା ମହାନ୍ତି
 ଝରଣା ଦାସ
 ଦୁଃଖିରାମ ସ୍ୱାଇଁ
 ଶଙ୍କର ବସୁ ମଲ୍ଲିକ
 ବ୍ୟୋମକେଶ ତ୍ରିପାଠୀ
 ବିରେନ ରାଉତରାୟ
 ପୃଥ୍ୱୀରାଜ ନାୟକ
 ରାଧା ପଣ୍ଡା
 ଗୀତା ରାଓ
 ବସନ୍ତ ସାହୁ
 ଅନଙ୍ଗ ଦ୍ୱିବେଦୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟି ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଗୀତିକାର ଦେବଦାସ ଛୋଟରାୟ ଓ ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଆଧାର

ବାହାର ଆଧାର
 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ଶ୍ରବଣତା ମାପୀ ଯନ୍ତ୍ର

[[File:Vintage Eckstein Bros., Inc. Screening Audiometer, Tetra-Tone Model EB-46, Circa 1975 (16733399820).jpg |thumb|400px|୧୯୭୫ ମସିହାରେ ପ୍ରସ୍ତୁତ ସୁବାହ୍ୟ ଶ୍ରବଣତା ମାପୀ ଯନ୍ତ୍ର ଟେଟ୍ରା-ଟୋନ ମଡ଼େଲ ଇ.ବି-୪୬]]
thumb|400px|୧୯୬୦ ମସିହାରେ ପ୍ରସ୍ତୁତ ସୁବାହ୍ୟ ଶ୍ରବଣତା ମାପୀ ଯନ୍ତ୍ର ମାଇକୋ
ଶ୍ରବଣତା ମାପୀ ଯନ୍ତ୍ର (ଇଂରାଜୀ:Audiometer) ଶ୍ରବଣଶକ୍ତିର ତୀକ୍ଷ୍ଣତା ମାପିବା ପାଇଁ ବ୍ୟବହୃତ ହୋଇଥାଏ । ଏହା ଇ.ଏନ.ଟି (ଆଖି-ନାକ-ଗଳା) ବିଭାଗ ଏବଂ ଶ୍ରବଣବିଜ୍ଞାନ କେନ୍ଦ୍ରମାନଙ୍କରେ ଥିବା ଏକ ପ୍ରମୁଖ ଉପକରଣ । ହାର୍ଡ଼ୱେର ଶ୍ରବଣତା ମାପୀ ଯନ୍ତ୍ର ବ୍ୟତୀତ ଏହାର ସଫ୍ଟୱେର ମଧ୍ୟ ରହିଛି । ଏହି ଯନ୍ତ୍ର ଔଦ୍ୟୋଗିକ କୋଳାହଳ ମାପିବାରେ ମଧ୍ୟ ବ୍ୟବହୃତ ହୁଏ । 
 ବ୍ୟବହାର 
ଶ୍ରବଣତା ମାପୀ ଯନ୍ତ୍ର ବିଭିନ୍ନ ଆବୃତ୍ତି ଏବଂ ତୀବ୍ରତାବିଶିଷ୍ଟ ଧ୍ୱନିକୁ ହେଡ଼ଫୋନଦ୍ୱାରା ନିର୍ଦ୍ଧିଷ୍ଟ ବସ୍ତୁ ବା ବ୍ୟକ୍ତି ପାଖରେ ପହଞ୍ଚାଏ । ଏହାପରେ ସେହି ନିର୍ଦ୍ଧିଷ୍ଟ ବସ୍ତୁର ପ୍ରତିକ୍ରିୟାକୁ ରେକର୍ଡ଼ କରି ସର୍ବାଧିକ ଶ୍ରବଣୀୟ (ଇଂରାଜୀ:Threshold) ଆବୃତ୍ତିର ଅଡ଼ିଓଗ୍ରାମ୍‌ ନାମକ ଏକ ଗ୍ରାଫ୍ ପ୍ରସ୍ତୁତ କରିଥାଏ ।http://www.iambiomed.com/equipments/audiometer.php
 ପ୍ରକାରଭେଦ 
ଚିକିତ୍ସାବିଜ୍ଞାନ କ୍ଷେତ୍ରରେ ବ୍ୟବହୃତ ଶ୍ରବଣତା ମାପୀ ଯନ୍ତ୍ର ସାଧାରଣତଃ ଗୋଟିଏ କମ୍ପ୍ୟୁଟର ସହିତ ସଂଯୁକ୍ତ ହୋଇଥିବା ଏକ ହାର୍ଡୱେର ଯନ୍ତ୍ର । ମାତ୍ର କମ୍ପ୍ୟୁଟରରେ ସିଧାସଳଖ ଚାଲୁଥିବା ସଫ୍ଟୱେରର ସଠିକତା ବିଶ୍ୱାସ ଯୋଗ୍ୟ ନୁହେଁ । ଅଧିକସଂଖ୍ୟକ ଶ୍ରବଣତା ମାପୀ ଯନ୍ତ୍ର ଶୁଦ୍ଧ ଧ୍ୱନି ତଥା କିଛି ଶବ୍ଦ ସୃଷ୍ଟି କରିଥାନ୍ତି । ବେକେସି'' ନାମକ ଶ୍ରବଣତା ମାପୀ ଯନ୍ତ୍ରରେ ଉଭୟ ଉଚ୍ଚ ଏବଂ ନୀଚ୍ଚ ତୀବ୍ରତାର ଧ୍ୱନି ଉତ୍ପନ୍ନ ହୋଇପାରେ । ଧ୍ୱନି ଶୁଭୁଥିବା ସମୟରେ ଏକ ବଟନକୁ ଚିପିଧରି ଆବୃତ୍ତି ନିୟନ୍ତ୍ରଣ କରାଯାଉଥିବାବେଳେ ଧ୍ୱନି ନ ଶୁଭୁଥିବା ବେଳେ ଏହାକୁ ଛାଡିଦିଆଯାଏ । ଏଥିରୁ ନିର୍ଦ୍ଧାରିତ ଥ୍ରେସହୋଲଡ଼ ଆବୃତ୍ତି ଶୁଦ୍ଧ ଧ୍ୱନିବିଶିଷ୍ଟ ଶ୍ରବଣତା ମାପୀ ଯନ୍ତ୍ରଠାରୁ ଅପେକ୍ଷାକୃତ ଭାବେ କମ ।
 ଆଧାର 

 ବାହ୍ୟଆଧାର 
 National Physical Laboratory 
 Department of Communication Disorders at BYU 
 DK-Technologies A/S 
 NS02 audiometer 
 Online Audiometric Test 
 Booth Free Audiometers 

ଶ୍ରେଣୀ:ବିଜ୍ଞାନ
ଭିନକେନସ୍ପୋର୍ଟ

thumb|ଭିନକେନସ୍ପୋର୍ଟ ପ୍ରତିଯୋଗିତାରେ ଗଣିବା ଉଦ୍ଦେଶ୍ୟରେ ଲମ୍ବା ବାଡ଼ି ଧରିଥିବା ବୃଦ୍ଧବ୍ୟକ୍ତି
ଭିନକେନସ୍ପୋର୍ଟ (ଇଂରାଜୀ:Vinkensport, Vinkenzetting) ଏକ ପ୍ରାଣୀମାନଙ୍କ ଖେଳପ୍ରତିଯୋଗିତା ଯେଉଁଥିରେ ପୁରୁଷ କମନ ଚାଫିନଞ୍ଚ ପକ୍ଷୀମାନେ ଭାଗ ନେଇଥାନ୍ତି । ଗୋଟିଏ ଘଣ୍ଟାରେ ସର୍ବାଧିକ ଥର ରାବ କରିଥିବା ପକ୍ଷୀକୁ ବିଜୟୀ ଘୋଷଣା କରାଯାଏ । ଏହାକୁ ମଧ୍ୟ ଭିନକେନଜେଟ୍ଟିଙ୍ଗ କୁହାଯାଏ । ମୁଖ୍ୟତଃ ବେଲ୍ଜିଅମର ଡ଼ଚ ଅଧିବାସୀଙ୍କ ଅଞ୍ଚଳ ଫ୍ଲାନଡରସ୍‌ ସହରରେ ଏହି ପ୍ରତିଯୋଗିତାର ପ୍ରଚଳନ ଦେଖାଯାଏ ।
ବିଶ୍ୱାସ କରାଯାଏ ଯେ ୧୫୯୬ ମସିହାରେ ଫ୍ଲେମିସ ବଣିକମାନଙ୍କ ମଧ୍ୟରେ ହୋଇଥିବା ପ୍ରତିଯୋଗିତାମାନଙ୍କରୁ ଭିନକେନସ୍ପୋର୍ଟ ଉତପ୍ରେରିତ । ୨୦୦୭ ମସିହାରେ ଅନୁଷ୍ଠିତ ପ୍ରତିଯୋଗିତାରେ ୧୩୦୦୦ ବ୍ୟକ୍ତି ଯୋଗ ଦେଇଥିଲେ, ଯେଉଁମାନେ ଭିନକେନିୟର ଭାବେ ଜଣା । ଏମାନେ ପ୍ରତିବର୍ଷ ୧୦୦୦୦ ପକ୍ଷୀ ପ୍ରଜନନ କରାଇଥାନ୍ତି । ପ୍ରତିଯୋଗିତାର ଇତିହାସକୁ ଦୃଷ୍ଟିରେ ରଖି ପଶୁ ଅଧିକାର କାର୍ଯ୍ୟକର୍ତ୍ତା ବିରୋଧ କରିଛନ୍ତି ।
 ବିବରଣୀ 
ରାସ୍ତାରେ ପ୍ରତି ଛଅ ଅନ୍ତରାଳରେ ଛୋଟ ବାକ୍ସମାନଙ୍କ ମଧ୍ୟରେ ଗୋଟିଏ ଗୋଟିଏ ଲେଖାଏଁ ପୁରୁଷ ଫିଞ୍ଚ ରଖାଯାଏ । ବାକ୍ସମାନଙ୍କ ମଧ୍ୟରେ ଥିବା ଦୂରତା ଧୀରେ ଧୀରେ କମେ । ଜଣେ ବ୍ୟକ୍ତି ନାଲି ପତାକାଦ୍ୱାରା ପ୍ରତିଯୋଗିତା ଆରମ୍ଭ ଏବଂ ଶେଷ କରିଥାଏ । ଏକ ଘଣ୍ଟା ମଧ୍ୟରେ ସବୁଠାରୁ ଅଧିକଥର ନିଜ ଗୀତ ଗାଇଥିବା ପକ୍ଷୀ ହିଁ ପ୍ରତିଯୋଗିତା ଜିତିଥାଏ । ବିଜୟୀ ପକ୍ଷୀ ପ୍ରତିଯୋଗିତାରେ ପ୍ରାୟ ଶତାଧିକ ଥର ରାବିଥାଏ ।
 ଆଧାର 

 ଆହୁରି ଦେଖିପାରିବେ 
 Chaffinch dialects in Belgium
 Photo of a contest

ଶ୍ରେଣୀ:ଜୀବଜନ୍ତୁ ବ୍ୟବହୃତ ହେଉଥିବା ଖେଳ